Masataka Terauchi
Masataka Terauchi var en japansk general og politiker. Han var hærminister fra 1904 til 1910 og premierminister fra 1916 til 1918.
I 1910 gennemførte Terauichi Koreas indlemmelse i Det Japanske Imperium og var herefter generalguvernør i Korea, indtil han blev premierminister. 1. Verdenskrig medførte kraftig inflation i Japan, som udløste landsdækkende oprør, og i 1918 gik Terauchi af.